Dennis Prager

Dennis Prager (2 Agosti 1948) ni mtangazaji wa redio na mwandishi kutoka Marekani. Anajulikana kwa kipindi chake cha kitaifa cha The Dennis Prager Show na kwa kuanzisha PragerU mwaka 2009.PragerU ni shirika lisilo la faida aliloanzisha  akishirikiana na Allen Estrin kwakutengeneza video fupi mtandaoni zenye maudhui ya kielimu kuhusu historia, siasa, uchumi, dini, na utamaduni.

 Wasifu 
Prager alizaliwa Brooklyn katika familia ya Kiyahudi. Alisomea anthropolojia na historia katika Chuo cha Brooklyn (B.A. 1970), na baadaye aliendelea na masomo huko Columbia na Leeds. 

Mnamo 1975, alishirikiana na Joseph Telushkin kuandika kitabu cha The Nine Questions People Ask About Judaism, kitabu kilichouzwa sana kikielezea Uyahudi kwa hadhira ya wasiofuata dini. Kuanzia 1976 hadi 1983, aliendesha Taasisi ya Brandeis-Bardin. Baadaye, kupitia maandiko na vipindi vyake, alijulikana kwa ukosoaji wake wa maadili ya kidunia na tabia ya ubinafsi, akihimiza maadili ya kitamaduni na dini kama msingi wa jamii yenye mshikamano.

 Marejeo 

Jamii:Waliozaliwa 1948
Jamii:Feminism and Folklore 2025 in Tanzania
Jamii:Waandishi wa Marekani
Jamii:Watangazaji wa Marekani